b"\n_START_ARTICLE_\nEdgard de Larminat\n_START_SECTION_\nBiografia\n_START_PARAGRAPH_\nNascut a Al\xc3\xa8s, on el seu pare era oficial guardabosc, estudi\xc3\xa0 a Al\xc3\xa8s, Gap i Dijon. Acced\xc3\xad a Escola Militar de Saint-Cyr el 1914, pass\xc3\xa0 els ex\xc3\xa0mens orals, que van quedar interromputs per la declaraci\xc3\xb3 de la Primera Guerra Mundial.\n_START_SECTION_\nPrimera Guerra Mundial\n_START_PARAGRAPH_\nReclutat com a un simple soldat ras del 27\xc3\xa8 Regiment d'Infanteria, va ser destacat al 134\xc3\xa8 Regiment de l\xc3\xadnia, on segu\xc3\xad el curs especial per alumnes de Saint-Cyr. Destinat al 321\xc3\xa8 Regiment, va ser promogut a aspirant a l'agost de 1915 i a sotstinent al desembre._NEWLINE_Ferit al Fort de Vaux a Verdun al juny de 1916, rebutj\xc3\xa0 ser evacuat. Ascendit a tinent al desembre de 1916 i a capit\xc3\xa0 al setembre de 1917, va rebre un atac amb gas al mar\xc3\xa7 de 1918 i ferit al juny._NEWLINE_Larminat acab\xc3\xa0 la guerra amb la Legi\xc3\xb3 d'Honor, 4 mencions i el rang de capit\xc3\xa0. Tenia 23 anys.\n_START_SECTION_\nMarroc, Maurit\xc3\xa0nia i Indoxina\n_START_PARAGRAPH_\nA l'octubre de 1919, escoll\xc3\xad la infanteria colonial, marxant durant dos anys i mig al Marroc. All\xc3\xa0, participa en els combats contra els Djebalas a l'abril-maig de 1921. Despr\xc3\xa9s \xc3\xa9s destinat a l'estat major del governador general a l'\xc3\x80frica occidental francesa, abans de ser nomenat comandant a Maurit\xc3\xa0nia._NEWLINE_Entre 1925 i 1928 \xc3\xa9s successivament destinat al 1r batall\xc3\xb3 de tiradors senegalesos, al 1r regiment d'infanteria colonial (RIC) i al 22\xc3\xa8 RIC._NEWLINE_Al maig de 1928 \xc3\xa9s destinat a la Indoxina, integrant-se al govern militar del governador general. Promogut a cap de batall\xc3\xb3 al setembre de 1929, pren el comandament del 4t regiment de tiradors senegalesos a Fr\xc3\xa9jus, al febrer de 1931._NEWLINE_Entre 1931 i 1935 va estudiar a l'Escola de Guerra, sortint-ne'n tinent coronel\n_START_SECTION_\nSegona Guerra Mundial\n_START_PARAGRAPH_\nAl mar\xc3\xa7 de 1940 va ser promogut a General, sent cap de l'estat major de les tropes de Llevant. Al maig va ser nomenat cap d'estat major del comandant del teatre d'operacions de l'Orient Mitj\xc3\xa0._NEWLINE_Al junt, rebutjant la derrota, va difondre ordres per crear un cos de voluntaris destinat a unir-se als brit\xc3\xa0nics, motiu pel qual va ser detingut i empresonat a Damasc. Va fugir al cap de poc i va aconseguir unir-se a les Forces Franceses Lliures a Mandat Brit\xc3\xa0nic de Palestina. A l'agost de 1940 contribu\xc3\xad a l'adhesi\xc3\xb3 del Congo franc\xc3\xa8s a la Fran\xc3\xa7a Lliure. Nomenat governador general de l'\xc3\x80frica equatorial francesa i membre del Consell de Defensa de l'Imperi (alt comissari), va ser promogut a general de brigada al juliol de 1941. Paral\xc2\xb7lelament, el r\xc3\xa8gim de Vichy el va condemnar a mort en rebel\xc2\xb7lia. _NEWLINE_Organitz\xc3\xa0 els batallons africans de les Forces Franceses Lliures, formant la primera divisi\xc3\xb3 francesa lliure i la Columna Leclerc._NEWLINE_Al desembre de 1941 va ser nomenat adjunt del general Catroux, prenent el comandament de la 1a i la 2a brigades de les Forces Franceses Lliures durant la campanya de L\xc3\xadbia, organitzant la defensa de Bir Hakeim. Al juliol de 1942 va patir un greu accident de cotxe a Egipte._NEWLINE_Promogut a general de divisi\xc3\xb3 al setembre de 1942, pren el comandament de la primera divisi\xc3\xb3 francesa lliure al gener de 1943 a Tun\xc3\xadsia. Al juny de 1943 esdev\xc3\xa9 el cap de l'estat major general de les Forces Franceses Lliures._NEWLINE_S'uneix al Cos Expedicionari franc\xc3\xa8s del general Juin, on comanda el Segon Cos d'Ex\xc3\xa8rcit. All\xc3\xa0, el seu sentit t\xc3\xa0ctic i el seu esperit de decisi\xc3\xb3 en els combats contra els alemanys a Viterbo li valen una nova citaci\xc3\xb3 al juny de 1944. A l'agost participa en el desembarcament a Proven\xc3\xa7a amb el primer Ex\xc3\xa8rcit franc\xc3\xa8s com a comandant d'un cos d'ex\xc3\xa8rcit._NEWLINE_A l'octubre de 1944 \xc3\xa9s destinat comandant del front Atl\xc3\xa0ntic i encarregat de reduir la resist\xc3\xa8ncia alemanya de l'Atl\xc3\xa0ntic a An Oriant, La Rochelle, Rochefort i Royan-Pointe de Grave. Durant l'hivern 1944-1945 reorganitza les Forces Franceses Lliures en cinc divisions d'infanteria. Finalment, a l'abril de 1945 captura la Gironde i allibera el port de Bordeus. Despr\xc3\xa9s de la capitulaci\xc3\xb3 alemanya, pren possessi\xc3\xb3 de La Rochelle, Saint-Nazaire (Loira Atl\xc3\xa0ntic) i An Oriant.\n_START_SECTION_\nDespr\xc3\xa9s de la guerra\n_START_PARAGRAPH_\nAl novembre de 1945 \xc3\xa9s nomenat Inspector General de les Tropes d'Ultramar. Participa en les negociacions sobre la marxa de les tropes franceses de S\xc3\xadria el 1946. Promogut a general d'ex\xc3\xa8rcit el 1953, \xc3\xa9s nomenat Inspector de les Tropes Colonials el 1955._NEWLINE_Al juny de 1962 va ser nomenat president de la Cort Marcial encarregada de jutjar als participants del putsch d'Alger d'abril de 1961. Va su\xc3\xafcidar-se l'1 de juliol de 1962."